கேள்வி: தந்தை தமியான் - கலைகளிலும் ஊடகங்களிலும் புனித தமியான் குறித்து விரிவாக சொல்லுங்கள்.
பதில்: தொழுநோயாளரின் நல்வாழ்வுக்காகத் தம் உயிரையே அர்ப்பணித்த புனித தமியானை நினைவுகூர்கின்ற கலைப்பொருள்களும் ஊடகப் படைப்புகளும் பல உள்ளன. அவருடைய வாழ்வையும் பணியையும் சித்தரிக்கின்ற திரைப்படங்கள், இசை நிகழ்ச்சிகள் போன்றவற்றிலிருந்து சில எடுத்துக்காட்டுகள் கீழே தரப்படுகின்றன: File:FrDamienSm.jpg *ஹவாயி மாநிலத்தின் நாடாளுமன்றத்தின் முன் புனித தமியானின் சிலை வைக்கப்பட்டுள்ளது. அதன் மாதிரிச் சிலை ஐக்கிய அமெரிக்க நாடுகளின் நாடாளுமன்றத்தின் சிலைத் தொகுப்புக் கூடத்தில் நிறுவப்பட்டுள்ளது. *திரைப்பட வசன ஆசிரியரும் இயக்குனருமான ஜான் ஃபாரோ (''John Farrow'') என்பவர் தந்தை தமியானின் வாழ்க்கை வரலாற்றை 1937இல் நூலாக வெளியிட்டார். அதன் தலைப்பு "தொழுநோயாளர் தமியான்" (''Damien the Leper''). *தமியானின் வாழ்க்கையை ஒரு சிறு திரைப்படமாக இயக்குநர் டேவிட் மில்லர் என்பவர் 1938இல் வெளியிட்டார். அதன் பெயர் "உயர்ந்த உள்ளம்" (''The Great Heart'') என்பதாகும். *முதல் முழுநீளத் திரைப்படம் "மோலக்காய்" (''Molokai'') என்னும் தலைப்பில் 1959இல் வெளியானது. எசுப்பானிய மொழியில் அதை இயக்கியவர் லூயிசு லூசியா என்பவர். *"தமியான்" என்ற பெயரில் ஒரு நடிகர்-நாடகம் (''one-man play '') உருவாக்கப்பட்டது. அதில் நினைவுக் காட்சிகள் (''flashbacks'') தொகுப்பாக ஒருவர் தன்மை இட முறையில் தமியானின் கதையைச் சொல்கிறார். *"தந்தை தமியான்: தொழுநோய்த் துறவி" (''Father Damien: Leper Priest.'') என்னும் தலைப்பில் 1980இல் ஒரு தொலைக்காட்சிப் படம் வெளியானது. அதில் கென் ஹௌவர்ட்[http://en.wikipedia.org/wiki/Ken_Howard கென் ஹௌவர்ட்] என்னும் நடிகர் தமியான் வேடத்தில் நடிக்கிறார். *"மோலக்காய்: தந்தை தமியானின் கதை" (''Molokai: The Story of Father Damien'') என்ற தலைப்பில் பெல்சிய பட ஆக்குநர் தார்சி வான்ஹய்சி என்பவரும் இயக்குநர் பவுல் காக்ஸ் என்பவரும் 1999இல் ஒரு திரைப்படத்தை வெளியிட்டனர்.